Document ID: 31997R0242

KOMMISSIONENS FORORDNING (EF) Nr. 242/97 af 10. februar 1997 om ændring af forordning (EF) nr. 2368/96 om undtagelse fra og ændring af forordning (EØF) nr. 2456/93 om gennemførelsesbestemmelser til Rådets forordning (EØF) nr. 805/68 for så vidt angår offentlig intervention
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 6, stk. 7, og artikel 22a, stk. 3, og
ud fra følgende betragtninger:
Kommissionens forordning (EF) nr. 2368/96 (3), senest ændret ved forordning (EF) nr. 205/97 (4), indeholder i artikel 1, stk. 1, listen over de yderligere produkter, der kan opkøbes til intervention; som følge af det betydelige fald i priserne på slagtekroppe af ungkvæg af kropsbygningsklasse O i Tyskland på grund af forekomsten af nye tilfælde af BSE bør listen over omfattede kvaliteter i denne medlemsstat udvides til midlertidigt også at omfatte denne kvalitet;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 1, stk. 1, litra a), i forordning (EF) nr. 2368/96 indsættes følgende efter listen over yderligere omfattede produkter i Irland:
»TYSKLAND
- kategori A, klasse O2 og O3.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den første licitation, der indledes i februar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. februar 1997.

Labels: 3
18
17
19